Adem

Adem (hebrejski: אָדָם, ) (Adam po Bibliji) bio je prvi čovjek stvoren Allahovom voljom i poslanik u islamu i općenito prvi čovjek po svim Abrahamskim religijama.

 Islamsko viđenje 
Po Islamu, Adem je prvi čovjek na planeti Zemlji, i prvi Poslanik, te suprug Have.

 Stvaranje Adema 
Allah je naredio Melekima da skupe pregršt crne, bijele i crvene zemlje, te svih boja između, zajedno sa mehkom i tvrdom. Zatim je ovoj smjesi Allah dodao vode iz dženneta, i od te smješe nastao je Adem. Ova raznobojna zemlja u simboličkom značenju predstavlja sve rase na zemlji, skupljene u prvom čovjeku.Hadise koji govore o ovome prenose El-Behejki u svom "Sunenu" 9/3, Ebu-Davud, Tirmizija i drugi

Tako stvoren, Adem je ostao bez duše neko vrijeme. U tom periodu je Iblis obilazio oko njega, pribojavajući ga se. Kada je vidio da je šupalj, shvatio je da je stvorenje, pa ga se više nije bojao.Ahmed - "Musned", 3/152,229,240,254/Haleb; Muslim - "Sahih", 45/31/2611 Zatim je Allah postavio dušu u Ademovo tijelo, te je ovaj kihnuo. Prve riječi bile su "El-hamdu lillah". Allah mu je načinio znanje, te je Adem znao ko ga je stvorio, i naučio ga je imena stvari.Kur'an (sura El-Bekare, 31. ajet). Stvorio mu je i ženu Havu, od "žive tvari", tj. od Ademove kosti.Kur'an (sura En-Nisa, 1. ajet)

 Ademov izgled 
Prema hadisu, Adem je bio visok 60 lakata, što je otprilike visina palme. Imao je bujnu kosu."Vaš otac Adem bio je visok poput palme - 60 lakata. Imao je bujnu kosu i pokrivena stidna mjesta..." Hadis prenosi Hafiz ibn Asakir preko Muhammeda ibn Ishaka od Hasana ibn Zekvana, a on od Hasana el-Basrija, a on od Ubejja ibn Ka'ba. Ovaj lanac prenosioca je slab jer Hasan el-Basri nije živio kada i Ubejj ibn Ka'b. Isti prenosioc citira ovaj hadis i sa drugim (boljim) lancem: Se'id ibn Ebi 'Arube - Katade - El-Hasan - Jahja ibn Damre - Ubejj ibn Ka'b - Muhammed s.a.v.s.

 Život u Džennetu 
Prema Kur'anu, Ademovo prvo prebivalište nakon stvaranja bio je džennet.Kur'an (sura El-Bekare, 35. ajet). Islamski učenjaci razilaze se po pitanju toga da li je Hava stvorena prije Ademovog ulaska u Džennet ili poslije.Hafiz ibn Kesir - "Kazivanja o Vjerovjesnicima", Zenica 1999, UDK 297.8, str. 19 Također postoji veliko neslaganje oko toga da li su Adem i Hava obitavali u pravom, vječnom džennetu (tzv. Džennetu-l-Me'va), ili su bili u drugom džennetu koji je njima Allah pripremio, tzv. Džennetu iskušenja.Hafiz ibn Kesir - "Kazivanja o Vjerovjesnicima", Zenica 1999, UDK 297.8, str. 21. Ovog drugog stava je i Ebu-Hanifa, začetnik Hanefijskog mezheba, čije učenje slijedi većina Bošnjaka.

Zbog "prvog grijeha" Allah ih je protjerao na Zemlju, gdje njihovi potomci i danas žive. El-Evza'i prenosi od Hasana ibn Atijje da je Adem boravio u Džennetu sto (u drugoj predaji 60) godina, te da je za džennetom plakao sedamdeset godina, zbog grijeha koji je učinio, a zbog ubijenog sina četrdeset godina. Ovo navodi Ibn Asakir.

 Susret sa Musaom 
Veliki broj prenosioca hadisa, među kojima i najpriznatiji: Buharija i Muslim spominju da je Muhammed jednom prilikom rekao:

"Musa je jednom prilikom prigovorio Ademu: "Ti si onaj zbog čijeg su grijeha ljudi istjerani iz Dženneta, i ti si ih unesrećio". Adem je na to odgovorio: "O Musa, ti si onaj kojeg je Allah odabrao Svojom objavom i sa kim je direktno govorio. Zar mi prigovaraš zbog nečega što je Allah zapisao prije nego što me je i stvorio" - ili je rekao: "... što mi je Allah odredio prije nego što me je i stvorio". Zatim je Muhammed rekao: "Tako je Adem nadgovorio Musaa"Buharija - "Sahih", 65/3/4738/ Fethu-l-bari; Muslim - "Sahih", 64/2/2652 i drugi

 Judaističko i kršćansko viđenje 
Prema Tori i Knjizi postanka, Adam je napravljen od strane Elohima, tj. Boga, na osnovu njegove slike. Stvorio ga je od praha (gliba) zemaljskog, i udahnuo mu u lice dah života. On je zatim postavljen u Raj, i bio je podučen imenima svih životinja. Bog mu je napravio i ženu Evu. Zbog "prvog grijeha", koji je počinio na nagovor svoje žene, Bog ih je protjerao iz Raja na Zemlju, gdje njihovi potomci i danas žive.

U Novom zavjetu, Sveti Pavao, u Poslanica Rimljanima, govori o Adamu kao o onom po kome je čovječanstvo palo, a smatra Isusa, "novim Adamom" kao onoga po kome je čovječanstvo spašeno.

 Također pogledajte 
 Poslanici u islamu

 Literatura 
 Ibn-Kesir - Kazivanja o vjerovjesnicima

 Reference 

 Vanjski linkovi 


Kategorija:Vjerovjesnici i poslanici
Kategorija:Religija